CELEX: 62018TN0757
Language: sl
Date: 2018-12-31 00:00:00
Title: Zadeva T-757/18: Tožba, vložena 31. decembra 2018 – Koinopraxia Touristiki Loutrakiou/Komisija

25.2.2019   
            
            
               SL
            
            
               Uradni list Evropske unije
            
            
               C 72/38
            
         
      Tožba, vložena 31. decembra 2018 – Koinopraxia Touristiki Loutrakiou/Komisija
      (Zadeva T-757/18)
      (2019/C 72/49)
      Jezik postopka: angleščina
      
         Stranki
      
      
         Tožeča stranka: Koinopraxia Touristiki Loutrakiou AE OTA – Loutraki AE – Klab Otel Loutraki Kazino Touristikes kai Xenodocheiakes Epicheiriseis AE (Loutraki, Grčija) (zastopnik: S. Pappas, odvetnik)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  za ničen razglasi izpodbijani sklep Komisije z dne 9. avgusta 2018 o ukrepih za nekatere grške igralnice SA.28973 – C 16/2010 (ex NN 22/2010, ex CP 318/2009),
               
            
                  —
               
               
                  Komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja dva tožbena razloga, s katerima trdi, da so bile z izpodbijanim sklepom kršene njene postopkovne pravice in bi ga bilo zato treba razglasiti za ničen.
      
                  1.
               
               
                  S prvim tožbenim razlogom se zatrjuje, da bi bilo del izpodbijanega sklepa, v katerem je Komisija preučila, ali zatrjevana državna pomoč daje „korist v obliki privlačnosti“, treba opredeliti kot odločitev o tem, da se ne podajo ugovori, ki se sprejme v postopku predhodnega preizkusa. Zato tožeča stranka trdi, da bi Komisija morala začeti formalni postopek preiskave, saj so obstajali resni dvomi glede obstoja koristi v obliki privlačnosti, ki se je financirala prek državnih sredstev.
               
            
                  2.
               
               
                  Z drugim tožbenim razlogom se zatrjuje, da je bila Komisija vsekakor dožna ponovno začeti formalni postopek preiskave, in sicer na podlagi sodbe v zadevi T-425/11. Tožeča stranka namreč trdi, da je bila Komisija načeloma dolžna zadevne stranke obvestiti, naj predložijo svoje pripombe pred sprejetjem izpodbijanega sklepa.